Mindaugas Peleckis

Mindaugas Peleckis (1975 m. rugsėjo 12 d. Šiauliuose – 2023 m. balandžio 17 d. Vilniuje) – lietuvių poetas, prozininkas, publicistas, religijos ir mitologijos tyrinėtojas, vertėjas.

Rašyti pradėjo dar būdamas paauglys ir pirmą savo kūrybos knygą „Vienaragis: eilėraščiai, pasakos, fantastika“ išleido penkiolikos. Parašė iš viso 15 knygų, dar šešias – kartu su kitais autoriais. Liko neužbaigtos trys knygos – poezijos rinkiniai „Nuliūdę, nušvitę, nuėję“, „Žmogus už brūkšnio“ bei studija „Kalbų ekologija. Kalba ir žmogus XXI a.: poliglotai, nykstančios kalbos ir jų gaivintojai“. Buvo poliglotas, Tarptautinės hiperpoliglotų asociacijos narys.

Biografija 
Gimė rašytojų Leono Peleckio-Kaktavičiaus ir Silvijos Peleckienės šeimoje.

Aktyviai rašyti pradėjo dar būdamas mokinys. 1993 m. baigė Šiaulių J. Janonio vidurinę mokyklą. 1999 m. Vilniaus universitete įgijo žurnalistikos magistro laipsnį. 1996 m. studijavo žurnalistiką Utrechto universitete, 1998 m. – žurnalistiką ir Europos Sąjungos politikos pradmenis Orhuso universitete, 2003 m. stažavosi Mastrichto universitete ir Briuselyje.

2008 m. įstojo į Lietuvos rašytojų sąjungą, nuo 2008 m. buvo Kultūros, filosofijos ir meno instituto, nuo 2010 m. – Lietuvos kultūros tyrimo instituto, o nuo 2014 m. – filosofijos Vytauto Didžiojo universiteto doktorantas. Buvo „Literatūros ir meno“, „Kultūros barų“, „Metų“, „Balsas.lt“, „Ekspertai.eu“ bendradarbis. 2012 m. įkūrė kultūros žurnalo „Radikaliai!“ (Radikaliai.lt) interneto svetainę.

Bibliografija

Parašytos knygos 
 Vienaragis: eilėraščiai, pasakos, fantastika. – Vilnius: Periodika, 1990.
 Velnio kiaušinis: fantastiniai ir siaubo apsakymai, apysaka ir detektyvas. – Vilnius: Valstybinis leidybos centras, 1992.
 Ugninių paukščių kelionė: vizijos. – Klaipėda: Rytas, 1994.
 Mano tylusis angelas: eilėraščiai. – Klaipėda: Rytas, 1995.
 Nestosiu į angelų sąjungą: eilėraščiai. – Šiauliai: Saulės spaustuvė, 2005.
 Septyni tiltai pasaulio centre: miniatiūros ir (ne)supratimai. – Šiauliai: Saulės spaustuvė, 2007.
 2012: artėjanti pasaulio pabaiga?: mokslininkai ir pranašai aiškinasi, ar teisinga senovės majų pranašystė. – Kaunas: Obuolys, 2010.
 Lietuva Afganistano kare. Prisiminimai. Įvadinis straipsnis ir sudarymas Mindaugo Peleckio. – Vilnius: Versus aureus, 2010.
 Lietuvos rokas: ištakos ir raida. – Vilnius: Mintis, 2011.
 Žalčiava: senosios Lietuvos paslaptys atsiveria: mitologijos studija. – 2013.
 Religija Lietuvoje: tradicijos ir modernumas: monografija. – 2014.
 Written in Blood – Australia: Numen Books, 2015.
 Meetings with Strangers – France: Camion Blanc, 2018.
 Kalbančių žuvų paradas: poezija. – Šiauliai: Varpai. 2021.
 Skubantys susapnuoti saulėtekiai: poezija. – Šiauliai: Saulės titnagas, 2022.
 Naujieji religiniai judėjimai Lietuvoje: tarp tradicijos ir kosminių religijų: monografija. – Šiauliai: Saulės Titnagas, 2022.
 Nuliūdę nušvitę nuėję: poezija. – Šiauliai: Saulės Titnagas, 2023.
 Kalbų ekologija. Kalba ir žmogus XXI a.: poliglotai, nykstančios kalbos ir jų gaivintojai: studija. – Šiauliai: Saulės Titnagas, 2023

Vertimai 
 Jakių poezija. Pasaulis iš gėlių. – Šiauliai: Varpai, 2007.
 C. Honoré: Garbė lėtumui: pasaulinis judėjimas meta iššūkį greičio kultui. – Vilnius: Vaga, 2009.

Bendraautorius 
 Sunkūs metai, 2013: Lietuvos sunkiosios muzikos scenos įvykių apžvalga (sudarytojas P. Jarmala). – Vilnius: Dizaino meistrai, 2014.
 Žaidimas: romanas (kartu su Algimantu Lyva). – Vilnius: Pasviręs pasaulis, 2014.
 Postpasaulis: dialogai ir eilės: romanas ne pinigų kartai (kartu su A. Lyva). – Vilnius: Pasviręs pasaulis, 2014.
 Sapnas: ekologinis euroromanas (kartu su A. Lyva). – Vilnius: Pasviręs pasaulis, 2015.
 Pamestieji: tarsi kronikos, kuriose pametami ne tik jų personažai, bet ir autoriai: romanas (kartu su A. Lyva). – Vilnius: Pasviręs pasaulis, 2015.
 Requiem drugeliams: inscenizuota absurdo dilogija (kartu su A. Lyva). – Šiauliai: Neoprintas, 2015.

Šaltiniai 

Lietuvos poetai
Lietuvos vertėjai
Lietuvos prozininkai